รายการที่เกี่ยวโยงกัน 

ในปี 2549 มีรายการที่เกี่ยวโยงกันเกิดขึ้นกับบริษัท ดาต้าเจม จำกัด บริษัท เอ็น.เอส.บี. จำกัด บริษัท ตรงสิน จำกัด และบมจ. เอเชียโฮเต็ลและบริษัทย่อย ดังมีรายละเอียดดังนี้

11.1 บริษัท ดาต้าเจม จำกัด

11.1.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ดาต้าเจม จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ของบริษัทฯและผู้บริหารบริษัทฯ
ถือหุ้นเกินร้อยละ 10

(3) ประเภทธุรกิจ : พัฒนาและให้บริการในเรื่องเกี่ยวกับระบบคอมพิวเตอร์

(4) ผู้ถือหุ้นรายใหญ่ (% การถือหุ้น) : บริษัท พกกิม จำกัด 40.62%

นายสมบุญ ฟูศรีบุญ 16.67%

(5) รายการที่เกี่ยวโยงกันระหว่างบริษัทฯ กับ บริษัท ดาต้าเจม จำกัด มีลักษณะและมูลค่า ในปี
    2549 และ 2548 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2549

หมายเหตุ : นายสมบุญ ฟูศรีบุญ มีฐานะเป็นกรรมการรองผู้อำนวยการของบริษัทฯ

2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯ ได้ทำรายการที่เกี่ยวโยงกันกับบริษัท ดาต้าเจม จำกัด เนื่องจากบริษัท ดาต้าเจม จำกัด เป็น Dealer จึงสามารถซื้อคอมพิวเตอร์และอุปกรณ์โดยได้รับส่วนลด บริษัทฯ จึงมอบหมายให้บริษัท ดาต้าเจม จำกัด เป็นผู้จัดหาคอมพิวเตอร์และอุปกรณ์ ทำให้บริษัทฯ สามารถที่จะซื้ออุปกรณ์คอมพิวเตอร์ในราคาที่ต่ำกว่าราคาตลาดหรือราคายุติธรรม

คณะกรรมการบริษัทฯ ในการประชุมเมื่อวันที่ 30 มีนาคม 2548 ได้อนุมัติในหลักการให้บริษัทฯ
ซื้อคอมพิวเตอร์และอุปกรณ์จากบริษัท ดาต้าเจม จำกัด ในปี 2548 เป็นจำนวนเงิน 4.60 ล้านบาท
หลังจากนั้นบริษัทฯ ได้ซื้อคอมพิวเตอร์และอุปกรณ์จากบริษัท ดาต้าเจม จำกัดในปี 2548 จริง
น้อยกว่าที่ประมาณการไว้
เพราะว่ามีการดำเนินงานทางด้านเทคโนโลยีสารสนเทศบางส่วนต่อเนื่องในปี 2549
จึงเลื่อนการจัดซื้อคอมพิวเตอร์และอุปกรณ์มาจัดซื้อเพิ่มเติมในปี 2549
ซึ่งมีรายละเอียดอยู่ในหมายเหตุประกอบงบการเงิน

อนึ่ง บริษัทฯ มีนโยบายที่จะซื้อคอมพิวเตอร์และอุปกรณ์จากผู้ขายโดยตรง โดยไม่ผ่านบริษัท
ดาต้าเจม จำกัด อีกต่อไป ทั้งนี้ตั้งแต่ปี 2550

11.2 บริษัท เอ็น.เอส.บี. จำกัด

11.2.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-----------------------------+----------------------------------+----+
| (4) ผู้ถือหุ้นรายใหญ่ (% การถือหุ้น) | บ                                | %  |
| : :                         | ริษัท เอ็น.เอส.อัลลายแอนซ์ จำกัด 62.50 |    |
|                             |                                  | %  |
|                             | บริษัท พกกิม จำกัด 37.50             |    |
+-----------------------------+----------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2549 และ 2548 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2549

11.2.2 เหตุผล ขั้นตอนในการอนุมัติ นโยบาย และแนวโน้ม

บริษัทฯ ได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15
เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

-   บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ. 2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ
    ได้เอง แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
    จะต้องส่งมอบพื้นที่อาคารคืนให้บริษัทในสภาพที่ใช้การได้ดี

-   บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตารางเมตรของอาคารนำสินประกันภัย รวมเนื้อที่ 6,333 ตารางเมตร
    โดยไม่ต้องเสียค่าเช่า แต่จะเสียเฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 709 ตารางเมตร

บริษัท เอ็น.เอส.บี. จำกัด ขอปรับค่าบริการเพิ่มขึ้นจากเดิมเดือนละ 211.508
บาทต่อตารางเมตร เป็น 243.23 บาทต่อตารางเมตร ตั้งแต่วันที่ 1 ธันวาคม 2549
ตามสิทธิที่มีอยู่ตามสัญญา เนื่องจากมีค่าใช้จ่ายในการให้บริการสูงขึ้น

ที่ประชุมคณะกรรมการบริษัท ครั้งที่ 9/2549 เมื่อวันที่ 24 พฤศจิกายน 2549 พิจารณาแล้วเห็นว่า
รายการที่เกี่ยวโยงกันข้างต้น เป็นธุรกรรมที่สนับสนุนธุรกิจตามปกติ การปรับค่าบริการดังกล่าว
เป็นไปตามเงื่อนไขในบันทึกข้อตกลงที่ให้สิทธิแก่บริษัท เอ็น.เอส.บี. จำกัด
และเป็นเรื่องที่มีความสมเหตุสมผล จึงอนุมัติให้ปรับค่าบริการจากเดิมเดือนละ 211.508
บาทต่อตารางเมตร เป็น 243.23 บาทต่อตารางเมตร ตั้งแต่วันที่ 1 ธันวาคม 2549 ตามที่บริษัท
เอ็น.เอส.บี. จำกัด ร้องขอ

บริษัท เอ็น.เอส.บี. จำกัด ยังได้ขอเบิกค่าเช่าและค่าบริการล่วงหน้าเป็นจำนวน 4 เดือน
นับแต่ธันวาคม 2549 ถึง มีนาคม 2550 โดยยินยอมให้ส่วนลด 5% ซึ่งคณะกรรมการบริษัทฯ
พิจารณาแล้วมีมติยินยอมให้บริษัท เอ็น.เอส.บี. จำกัด เบิกเงินสดล่วงหน้าเป็นจำนวน 4 เดือน
นับแต่ธันวาคม 2549 ถึง มีนาคม 2550 โดยคิดส่วนลด 5.78%

อนึ่ง บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาวที่ทำไว้กับบริษัท
เอ็น.เอส.บี. จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อกำหนดของตลาดหลักทรัพย์แห่งประเทศไทย

11.3 บริษัท ตรงสิน จำกัด

รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน

ร้อยละ 10

(3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2549และ 2548 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2549

    2.  เหตุผล ขั้นตอนในการอนุมัติ นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน ทั้งนี้ผู้บริหารบริษัทฯ
เป็นผู้อนุมัติธุรกรรมที่ทำกับบริษัท ตรงสิน จำกัด ตามขั้นตอนในการทำธุรกิจที่เป็นไปตามปรกติ
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดยกรมการประกันภัย

11.4 บมจ. เอเชียโฮเต็ล และบริษัทย่อย

11.4.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(2) ลักษณะความสัมพันธ์ : ประธานกรรมการและกรรมการผู้อำนวยการของ

บมจ.เอเชียโฮเต็ล มีฐานะเป็นประธานกรรมการของ

บริษัทฯ ด้วย

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค เอ็นเตอร์ไพร์ จำกัด 56.73%

บริษัท เอเชีย แอร์พอร์ท โฮเต็ล จำกัด 12.50%

บริษัท เซียร์ ไอซ์สเก็ต จำกัด 6.25%

(5) รายการที่เกี่ยวโยงกันระหว่างบริษัทฯ กับ บมจ. เอเชียโฮเต็ล
    และบริษัทย่อยมีลักษณะและมูลค่า ในปี 2549 และ 2548
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2549

    2.  เหตุผล ขั้นตอนในการอนุมัติ นโยบาย และแนวโน้ม

รายการค้าที่เกิดขึ้นเกิดจากการทำธุรกิจตามปกติ สาเหตุที่บริษัทฯได้ทำธุรกรรมกับ

บมจ. เอเชียโฮเต็ล และบริษัทย่อย เพราะเคยทำธุรกิจกับ บมจ. เอเชียโฮเต็ล
และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล
และบริษัทย่อยเป็นไปตามขั้นตอนในการทำธุรกิจตามปกติอัตราค่าเบี้ยประกันภัยเป็นไปตามพิกัดอัตราเบี้ยประกันภัยที่กำหนดโดยกรมการประกันภัย

11.5 ธนาคารทหารไทย จำกัด (มหาชน)

11.5.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : ธนาคารทหารไทย จำกัด (มหาชน)

(2) ลักษณะความสัมพันธ์ : เป็นนิติบุคคลที่ถือหุ้นในบริษัทฯ เกินร้อยละ 10

(3) ประเภทธุรกิจ : ธุรกิจการเงิน / ธนาคาร

(4) ผู้ถือหุ้นรายใหญ่ (% การถือหุ้น) : กระทรวงการคลัง 20.88%

(5) รายการที่เกี่ยวโยงกันระหว่างบริษัทฯ กับ ธนาคารทหารไทย จำกัด (มหาชน)
มีลักษณะและมูลค่า

ในปี 2549 และ 2548 ดังแสดงในหมายเหตุประกอบงบการเงิน บมจ.นำสินประกันภัย สำหรับปี

บัญชีสิ้นสุดวันที่ 31 ธันวาคม 2549

11.5.2 เหตุผล ขั้นตอนในการอนุมัติ นโยบาย และแนวโน้ม

บริษัทฯ ฝากเงินและซื้อตราสารหนี้จากธนาคารทหารไทย จำกัด (มหาชน) เนื่องจากได้รับ

ผลตอบแทนในอัตราเดียวกับที่ได้รับจากตลาดการเงินโดยทั่วไป

บริษัทฯ ขายกรมธรรม์ประกันภัย ผ่านธนาคารทหารไทย จำกัด (มหาชน) ซึ่งทำหน้าที่เป็น

นายหน้า โดยจ่ายค่าบำเหน็จในอัตราที่ไม่แตกต่างจากนายหน้ารายอื่น ซึ่งไม่เกินอัตราที่กำหนดโดย

กรมการประกันภัย

ความเห็นเรื่องคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯ
กับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี 2549 (แบบ 56-1)
และรายงานประจำปี 2549 (56-2) แล้วมีความเห็นว่ารายการที่เกี่ยวโยงกันข้างต้นนี้
เป็นรายการค้าในการดำเนินธุรกิจที่ปกติ และเป็นไปตามเงื่อนไขการค้าโดยทั่วไปของบริษัทฯ
พร้อมกับมีการกำหนดราคายุติธรรม หรือค่าตอบแทนตามราคาตลาดทั่วไป